title: Решение на Съвета от 22 юли 2002 година относно сключването от Европейската общност на Конвенция за опазване и управление на рибните ресурси в Югоизточния Атлантически океан

text:
Важна правна забележка

|

32002D0738

Официален вестник n° L 234 , 31/08/2002 стр. 0039 - 0055 специално чешко издание глава 11 том 43 стр. 3  - 3 специално испанско издание глава 11 том 43 стр. 3  - 3 специално унгарско издание глава 11 том 43 стр. 3  - 3 специално литвийско издание глава 11 том 43 стр. 3  - 3 LV.ES глава 11 том 43 стр. 3  - 3 MT.ES глава 11 том 43 стр. 3  - 3 PL.ES глава 11 том 43 стр. 3  - 3 SK.ES глава 11 том 43 стр. 3  - 3 специално словенско издание глава 11 том 43 стр. 3  - 3

		Решение на Съветаот 22 юли 2002 годинаотносно сключването от Европейската общност на Конвенция за опазване и управление на рибните ресурси в Югоизточния Атлантически океан(2002/738/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37 във връзка с член 300, параграф 2, първа алинея, първо изречение, и член 300, параграф 3, първа алинея от него,като взе предвид предложението на Комисията [1],като взе предвид становището на Европейския парламент [2],като има предвид, че:(1) Общността е компетентна да приеме мерки за запазване и управление на рибните ресурси и да сключи споразумения с други страни и международни организации.(2) Общността е договаряща страна по Конвенцията на Организацията на обединените нации по морско право, която изисква всички членове на международната общност да си сътрудничат за опазването и управлението на морските биологични ресурси.(3) Общността е подписала Споразумението за изпълнение на разпоредбите на Конвенцията на Организацията на обединените нации по морско право от 10 декември 1982 г. по отношение на опазването и управлението на трансгранично преминаващите рибни ресурси и далекомигриращите рибни ресурси [3], но все още не е завършила ратификационния процес.(4) Общността е взела активно участие в процеса, започнат през 1997 г., за съставяне на Конвенция за опазване и управление на рибните ресурси в Югоизточния Атлантически океан съвместно с крайбрежните държави и други заинтересовани страни. Тя подписа тази конвенция на дипломатическата конференция във Виндхук, Намибия, на 20 април 2001 г. в съответствие с Решението на Съвета [4] с тази цел.(5) Риболовците от Общността оперират в зоната, определена от Конвенцията. Затова в интерес на Общността е да стане пълноправен член на регионалната риболовна организация, която се създава съгласно конвенцията. Поради това Комисията следва да одобри конвенцията,ПРИЕ НАСТОЯЩОТО РЕШЕНИЕ:Член 1Конвенцията за опазване и управление на рибните ресурси в Югоизточния Атлантически океан се одобрява от страна на Европейската общност.Текстът на конвенцията е приложен към настоящото решение.Член 2Председателят на Съвета е оправомощен да посочи лицата, упълномощени да депозират инструмента на одобряване при Генералния директор на Организацията по прехрана и земеделие към ООН (ФАО) в съответствие с член 25, параграф 2 от Конвенцията.Съставено в Брюксел на 22 юли 2002 година.За СъветаПредседателP. S. Møller[1] ОВ C 75 E, 26.3.2002 г., стр. 113.[2] Становище от 4 юли 2002 г. (все още непубликувано в Официален вестник).[3] ОВ L 189, 3.7.1998 г., стр. 14.[4] ОВ L 111, 20.4.2001 г., стр. 15.--------------------------------------------------


title: Решение 2011/72/ОВППС на Съвета от 31 януари 2011 година относно ограничителни мерки, насочени срещу определени лица и образувания с оглед на положението в Тунис

text:
               2.2.2011

               BG

               Официален вестник на Европейския съюз

               L 28/62

         РЕШЕНИЕ 2011/72/ОВППС НА СЪВЕТА
   от 31 януари 2011 година
   относно ограничителни мерки, насочени срещу определени лица и образувания с оглед на положението в Тунис
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 31 януари 2011 г. Съветът потвърди пълната си солидарност и подкрепа за Тунис и народа на Тунис в неговите усилия за установяване на стабилна демокрация, правова държава, демократичен плурализъм и пълно зачитане на правата на човека и основните свободи.

               (2)

               Съветът също реши да приеме ограничителни мерки срещу лицата, отговорни за присвояване на държавни средства на Тунис, които по този начин лишават народа на Тунис от ползите на устойчивото развитие на икономиката и обществото и възпрепятстват развитието на демокрацията в страната.

               (3)

               Необходими са по-нататъшни действия от страна на Съюза за изпълнението на определени мерки,

         ПРИЕ НАСТОЯЩОТО РЕШЕНИЕ:
   Член 1
   1.   Замразяват се всички финансови средства и икономически ресурси, принадлежащи на, притежавани, държани или контролирани от лица, отговорни за присвояване на държавни средства на Тунис, и свързани с тях физически или юридически лица и образувания, изброени в приложението.
   2.   Не се предоставят пряко или непряко никакви финансови средства или икономически ресурси на или в полза на физическите или юридическите лица и образуванията, изброени в приложението.
   3.   Компетентният орган на държава-членка може да разреши отпускането на някои замразени финансови средства или икономически ресурси или предоставянето на някои финансови средства или икономически ресурси при условия, които сметне за подходящи, след като е определил, че тези финансови средства и икономически ресурси са:

               а)

               необходими за задоволяването на основните нужди на лицата, изброени в приложението, и на зависимите от тях членове на семействата им, включително за заплащане на хранителни продукти, наем или ипотека, лекарства и медицинско лечение, данъци, застрахователни премии и такси за обществени услуги;

               б)

               предназначени изключително за заплащане на разумни професионални възнаграждения и възстановяване на извършени разходи, свързани с предоставянето на правни услуги;

               в)

               предназначени предимно за плащане на хонорари или такси за услуги за рутинно поддържане и управление на замразени финансови средства или икономически ресурси; или

               г)

               необходими за извънредни разходи, при условие че най-малко две седмици преди да даде разрешение компетентният орган е съобщил на компетентните органи на останалите държави-членки и Комисията причините, поради които смята, че следва да бъде предоставено конкретно разрешение.

         Съответната държава-членка информира останалите държави-членки и Комисията за всички разрешения, дадени съгласно настоящия параграф.
   4.   Чрез дерогация от параграф 1 компетентните органи на държавите-членки могат да разрешат освобождаването на някои замразени финансови средства или икономически ресурси, ако са изпълнени следните условия:

               а)

               финансовите средства или икономическите ресурси са предмет на съдебна, административна или арбитражна обезпечителна мярка, наложена преди датата, на която физическото или юридическото лице, образуванието или органът, посочени в член 1, параграф 1, са били включени в приложението, или са предмет на съдебно, административно или арбитражно решение, постановено преди тази дата;

               б)

               финансовите средства или икономическите ресурси ще бъдат използвани изключително за удовлетворяване на претенции, обезпечени с такава обезпечителна мярка или признати за основателни с такова решение, в границите, установени от приложимите законови и подзаконови актове, уреждащи правата на лица с такива претенции;

               в)

               обезпечителната мярка или решението не са в полза на физическо или юридическо лице, образувание или орган, изброени в приложението; и

               г)

               признаването на обезпечителната мярка или на решението не противоречи на обществения ред в съответната държава-членка.

         Съответната държава-членка информира останалите държави-членки и Комисията за всяко разрешение, дадено съгласно настоящия параграф.
   5.   Параграф 2 не се прилага към добавянето към замразени сметки на:

               а)

               лихви и други доходи от тези сметки; или

               б)

               дължими плащания по договори, споразумения или задължения, които са сключени или са възникнали преди датата, на която тези сметки са станали предмет на настоящото решение,

         при условие че към всички такива лихви, други доходи и плащания продължава да се прилага параграф 1.
   Член 2
   1.   По предложение на държава-членка или на върховния представител на Съюза по въпросите на външните работи и политиката на сигурност Съветът съставя и изменя списъка в приложението.
   2.   Съветът уведомява засегнатото лице или образувание за решението си, включително за основанията за включването му в списъка, или пряко, ако адресът е известен, или чрез публикуване на известие, за да предостави възможност на това лице или образувание да представи възражения.
   3.   Когато са представени възражения или когато са представени нови съществени доказателства, Съветът преразглежда решението си и съответно информира засегнатото лице или образувание.
   Член 3
   1.   В приложението се съдържат основанията за включването на лицата и образуванията.
   2.   В приложението се съдържа и необходимата информация за идентифициране на засегнатите лица и образувания, когато такава информация е на разположение. По отношение на лицата подобна информация може да включва имената, включително псевдонимите, датата и мястото на раждане, гражданството, номера на паспорта и личната карта, пола, адреса, ако е известен, и длъжността или професията. По отношение на образуванията информацията може да включва наименованията, мястото и датата на регистрация, регистрационния номер и мястото на дейност.
   Член 4
   За да се постигне максимален ефект от посочените по-горе мерки, Съюзът насърчава трети държави да приемат ограничителни мерки, подобни на съдържащите се в настоящото решение.
   Член 5
   Настоящото решение се прилага за срок от 12 месеца. То подлежи на постоянно преразглеждане. Решението се подновява или изменя при необходимост, ако Съветът прецени, че целите му не са били постигнати.
   Член 6
   Настоящото решение влиза в сила в деня на приемането му.

      Съставено в Брюксел на 31 януари 2011 година.

            За Съвета

            Председател

         C. ASHTON

      ПРИЛОЖЕНИЕ

         СПИСЪК НА ЛИЦАТА И ОБРАЗУВАНИЯТА, ПОСОЧЕНИ В ЧЛЕН 1

                  Име

                  Идентификационни данни

                  Основания

                  1.

                  Г-н Zine el-Abidine Ben Hamda Ben Ali

                  роден на 3 септември 1936 г., паспорт № D005686, валиден до 24 декември 2011 г., и паспорт № D012100, валиден до 15 януари 2014 г.

                  Спрямо лицето се провежда съдебно разследване от властите в Тунис във връзка с присвояване на недвижимо и движимо имущество, откриване на банкови сметки и притежаване на активи в няколко страни като част от действия за изпиране на пари.

                  2.

                  Г-жа Leïla Bent Mohammed Trabelsi, (омъжена за) Ben Ali

                  родена на 24 октомври 1956 г., паспорт № D005687, валиден до 24 декември 2011 г., и паспорт № D012101, валиден до 15 януари 2014 г.

                  Спрямо лицето се провежда съдебно разследване от властите в Тунис във връзка с присвояване на недвижимо и движимо имущество, откриване на банкови сметки и притежаване на активи в няколко страни като част от действия за изпиране на пари.


title: Решение на Съвета от 13 юли 2001 година относно сключването от Европейската общност на изменение на свързаните с търговията разпоредби на Договора за Енергийната харта

text:
Важна правна забележка

|

32001D0595

Официален вестник n° L 209 , 02/08/2001 стр. 0032 - 0032 специално чешко издание глава 12 том 02 стр. 120  - 120 специално испанско издание глава 12 том 02 стр. 120  - 120 специално унгарско издание глава 12 том 02 стр. 120  - 120 специално литвийско издание глава 12 том 02 стр. 120  - 120 LV.ES глава 12 том 02 стр. 120  - 120 MT.ES глава 12 том 02 стр. 120  - 120 PL.ES глава 12 том 02 стр. 120  - 120 SK.ES глава 12 том 02 стр. 120  - 120 специално словенско издание глава 12 том 02 стр. 120  - 120

		20010713Решение на Съветаот 13 юли 2001 годинаотносно сключването от Европейската общност на изменение на свързаните с търговията разпоредби на Договора за Енергийната харта(2001/595/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 от него, във връзка с първото изречение от първия параграф на член 300, параграф 2,като взе предвид предложението на Комисията,като има предвид, че:(1) Европейските общности сключиха Договора за Енергийната харта по силата на Решение 98/181/ЕО, ЕОВС, Евратом [1] на Съвета и Комисията, който препраща към съответните разпоредби на ГАТТ 1947.(2) Въвеждането в Договора за енергийната харта на препратки към съответните разпоредби на СТО вместо препратки към разпоредбите на ГАТТ 1947 г., както и включването в търговските разпоредби на списък на оборудване, свързано с енергетиката, отговарят на интереса на Общността.(3) Общността има изключителна компетентност по общата търговска политика.(4) Конференцията за енергийната харта и международната конференция, проведена на 24 април 1998 г. постигнаха договореност по текста на изменението на свързаните с търговията разпоредби, на Договор за енергийната харта, включително списъка на оборудването, свързано с енергетиката, както и по отнасящите се до него решения, договорености и декларации (Търговско изменение и допълнение).(5) С Решение 98/537/ЕО на Съвета [2] Общността одобри текста на Търговското изменение и временното му прилагане до влизането му в сила.(6) Приемането на Търговското изменение ще спомогне за постигане целите на Европейската общност. Поради това упоменатото изменение следва да бъде одобрено,РЕШИ:Член 1С настоящото Европейската общност одобрява изменението на свързаните с търговията разпоредби на Договора за Енергийната харта.Член 2В съответствие с членове 39 и 49 от Договора за Енергийната харта председателят на Съвета внася от името на Европейската общност документа за одобряване на изменението на свързаните с търговията разпоредби, на Договора за Енергийната харта в правителството на Португалската република.Член 3Настоящото решение се публикува в Официален вестник на Европейските общности.Съставено в Брюксел на 13 юли 2001 година.За СъветаПредседателM. Verwilghen[1] ОВ L 69, 9.3.1998 г., стр. 1.[2] ОВ L 252, 12.9.1998 г., стр. 21.--------------------------------------------------


title: Решение 2014/125/ОВППС на Съвета от 10 март 2014 година за изменение на Решение 2013/798/ОВППС относно ограничителни мерки срещу Централноафриканската република

text:
               11.3.2014

               BG

               Официален вестник на Европейския съюз

               L 70/22

      РЕШЕНИЕ 2014/125/ОВППС НА СЪВЕТА

   от 10 март 2014 година
   за изменение на Решение 2013/798/ОВППС относно ограничителни мерки срещу Централноафриканската република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 23 декември 2013 г. Съветът прие Решение 2013/798/ОВППС на Съвета относно ограничителни мерки срещу Централноафриканската република (ЦАР) (1).

               (2)

               На 28 януари 2014 г. Съветът за сигурност на Организацията на обединените нации прие Резолюция 2134 (2014).

               (3)

               Резолюция 2134 (2014) на Съветът за сигурност на Организацията на обединените нации (наричан по-долу „Съветът за сигурност на ООН“) изисква да бъдат взети мерки за прилагането на ограничения за пътуване и за замразяването на финансовите средства и активите на лица или образувания, посочени от комитета, създаден съгласно параграф 57 от Резолюция 2127 (2013) на Съвета за сигурност на ООН, в съответствие с критериите, предвидени в Резолюция 2134 (2014) на Съвета за сигурност на ООН.

               (4)

               Резолюция 2134 (2014) на Съвета за сигурност на ООН също така потвърждава и разширява обхвата на оръжейното ембарго, предвидено в Резолюция 2127 (2013) на Съвета за сигурност на ООН. Освен това в Резолюция 2134 (2014) на СС на ООН се предвижда оръжейното ембарго да не се прилага по отношение на доставки, предназначени единствено за подпомагане на или за използване от операцията на Европейския съюз в ЦАР (EUFOR RCA).

               (5)

               Освен това съществува необходимост да бъде изменен обхватът на дерогацията относно продажбата, доставката, трансфера или износа на оръжия и свързани с тях материали, предназначени единствено за подпомагане на или за използване от Мисията за укрепване на мира в Централноафриканската република (MICOPAX), Международната мисия за подкрепа под африканско ръководство в Централноафриканската република (MISCA), Интегрираната служба на Организацията на обединените нации за изграждане на мира в Централноафриканската република (BINUCA) и звеното за защита към нея, Регионалната работна група към Африканския съюз (AU-RTF), френските сили, разположени в ЦАР, и EUFOR RCA, така че в обхвата да бъде включена техническата и финансовата помощ.

               (6)

               От страна на Съюза са необходими по-нататъшни действия за изпълнението на някои мерки.

               (7)

               Поради това Решение 2013/798/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2013/798/ОВППС се изменя, както следва:

               1)

               В член 2, параграф 1 буква а) се заменя със следното:

                           „а)

                           продажбата, доставката, трансфера или износа на оръжия и свързани с тях материали, както и предоставянето на съответната техническа помощ или финансиране и финансова помощ, предназначени единствено за подпомагане на или за използване от Мисията за укрепване на мира в Централноафриканската република (MICOPAX), Международната мисия за подкрепа под африканско ръководство в Централноафриканската република (MISCA), Интегрираната служба на ООН за изграждане на мира в Централноафриканската република (BINUCA) и звеното за защита към нея, Регионалната работна група към Африканския съюз (AU-RTF), френските сили, разположени в ЦАР, и операцията на Европейския съюз в ЦАР (EUFOR RCA);“.

               2)

               Вмъкват се следните членове:
               „Член 2a
               1.   Държавите членки предприемат необходимите мерки за предотвратяване на влизането или транзитното преминаване през тяхна територия на лицата, посочени от комитета, създаден съгласно параграф 57 от Резолюция 2127 (2013) на Съвета за сигурност на ООН (наричан по-долу „Комитетът“), като лица, които участват във или оказват подкрепа на действия, насочени срещу мира, стабилността или сигурността на ЦАР, включително действия, които застрашават или нарушават преходни споразумения или застрашават или възпрепятстват процеса на политически преход, включително прехода към свободни и справедливи демократични избори, или които подхранват насилието, както и на лица, които:

                           а)

                           действат в нарушение на оръжейното ембарго, установено в параграф 54 от Резолюция 2127 (2013) на Съвета за сигурност на ООН и член 1 от настоящото решение, или пряко или непряко са доставяли, продавали или прехвърляли на въоръжени групи или престъпни мрежи в ЦАР или самите те са получавали оръжия или каквито и да било свързани с тях материали или технически съвети, обучение, или помощ, включително финансиране и финансова помощ, свързани с насилствените действия на въоръжени групи или престъпни мрежи в ЦАР;

                           б)

                           участват в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване;

                           в)

                           набират или използват деца във въоръжения конфликт в ЦАР в нарушение на приложимото международно право;

                           г)

                           оказват подкрепа на въоръжени групи или престъпни мрежи чрез незаконната експлоатация на природните ресурси в ЦАР, включително диаманти, дива природа и продукти на дивата природа;

                           д)

                           препятстват доставките на хуманитарна помощ за ЦАР или достъпа до нея, или разпределянето ѝ в ЦАР;

                           е)

                           участват в планирането, ръководенето, подпомагането или извършването на нападения срещу мисии на ООН или международни части в областта на сигурността, включително BINUCA, MISCA, операцията на Европейския съюз (EUFOR RCA) и останалите сили, които им оказват подкрепа;

                           ж)

                           ръководят посочено от Комитета образувание, оказвали са му подкрепа или са действали в негова полза, от негово име или под негово ръководство;

                     изброени в приложението към настоящото решение.
               2.   Параграф 1 не задължава никоя държава членка да отказва на собствените си граждани да влизат на територията ѝ.
               3.   Параграф 1 не се прилага, когато е необходимо влизане или транзитно преминаване за провеждането на съдебен процес.
               4.   Параграф 1 не се прилага, когато след преценка на всеки отделен случай Комитетът прецени, че:

                           а)

                           пътуването е обосновано поради хуманитарни нужди, включително религиозни задължения;

                           б)

                           евентуалното изключение би допринесло за мира и националното помирение в ЦАР и за стабилността в региона.

                     5.   Когато в съответствие с параграф 3 или 4 държава членка разреши на лица, изброени в приложението, да влязат на нейна територия или да преминат транзитно през нея, това разрешение се ограничава до целта, за която е дадено.
               Член 2б
               1.   Замразяват се всички финансови средства и икономически ресурси, притежавани или контролирани пряко или непряко от лицата или образуванията, посочени от Комитета за това, че участват във или оказват подкрепа на действия, насочени срещу мира, стабилността или сигурността на ЦАР, включително действия, които застрашават или нарушават преходни споразумения, или застрашават или възпрепятстват процеса на политически преход, включително прехода към свободни и справедливи демократични избори, или които подхранват насилието, включително от лица и образувания, които:

                           а)

                           действат в нарушение на оръжейното ембарго, установено в параграф 54 от Резолюция 2127 (2013) на Съвета за сигурност на ООН и член 1 от настоящото решение, или пряко или непряко са доставяли, продавали или прехвърляли на въоръжени групи или престъпни мрежи в ЦАР или самите те са получавали оръжия или каквито и да било свързани с тях материали или технически съвети, обучение, или помощ, включително финансиране и финансова помощ, свързани с насилствените действия на въоръжени групи или престъпни мрежи в ЦАР;

                           б)

                           участват в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване;

                           в)

                           набират или използват деца във въоръжения конфликт в ЦАР в нарушение на приложимото международно право;

                           г)

                           оказват подкрепа на въоръжени групи или престъпни мрежи чрез незаконната експлоатация на природните ресурси в ЦАР, включително диаманти, дива природа и продукти на дивата природа;

                           д)

                           препятстват доставките на хуманитарна помощ за ЦАР или достъпа до нея, или разпределянето ѝ в ЦАР;

                           е)

                           участват в планирането, ръководенето, подпомагането или извършването на нападения срещу мисии на ООН или международни части в областта на сигурността, включително BINUCA, MISCA, операцията на Европейския съюз (EUFOR RCA) и останалите сили, които им оказват подкрепа;

                           ж)

                           ръководят посочено от Комитета образувание, оказвали са му подкрепа или са действали в негова полза, от негово име или под негово ръководство;

                     или от лица или образувания, действащи от тяхно име или под тяхно ръководство, или от образувания, притежавани или контролирани от тях.
               Лицата и образуванията, посочени в настоящия параграф, са изброени в приложението към настоящото решение.
               2.   Никакви финансови средства, финансови активи или икономически ресурси не могат да се предоставят пряко или непряко на или в полза на посочените в параграф 1 лица или образувания.
               3.   Държавите членки могат да предвидят освобождаване от мерките, посочени в параграфи 1 и 2, по отношение на финансови средства и икономически ресурси, които са:

                           а)

                           необходими за покриване на основни разходи, включително заплащане на храна, наем или ипотека, лекарствени средства и медицинско обслужване, данъци, застрахователни премии и такси за комунални услуги;

                           б)

                           предназначени изключително за заплащане на разумни професионални възнаграждения и за възстановяване на извършени разходи, свързани с предоставянето на правни услуги;

                           в)

                           предназначени изключително за заплащане на такси или услуги, свързани с текущото поддържане или управление на замразени финансови средства, други финансови активи и икономически ресурси;

                     след като съответната държава членка уведоми Комитета за намерението да разреши, ако е целесъобразно, достъп до такива финансови средства и икономически ресурси и при липса на отрицателно решение от Комитета в рамките на пет работни дни от уведомлението.
               4.   Държавите членки могат да допуснат освобождаване от мерките, посочени в параграфи 1 и 2, и по отношение на финансови средства и икономически ресурси, които са:

                           а)

                           необходими за извънредни разходи, при условие че съответната държава членка е уведомила за това Комитета и е получила неговото одобрение;

                           б)

                           предмет на обезпечение, наложено в рамките на съдебно, административно или арбитражно производство или решение, постановено в такова производство, като в такъв случай финансовите средства и икономическите ресурси може да се ползват за удовлетворяване на обезпечените претенции или за изпълнение на решението, при условие че обезпечението или решението е постановено преди 28 януари 2014 г. и не е в полза на лице или образувание, посочено в настоящия член, след уведомяване на Комитета от съответната държава членка.

                     5.   Параграф 1 не съставлява пречка за посочени лица и образувания да правят плащания, дължими по договор, сключен преди включването в списъка на съответното лице или образувание, при условие че съответната държава членка е установила, че плащането не се получава пряко или непряко от лице или образувание, посочено в параграф 1, и след като съответната държава членка е уведомила Комитета за намерението за извършване или получаване на подобни плащания или, в зависимост от случая, за намерението да разреши размразяването на финансови средства или икономически ресурси 10 работни дни, преди да предостави подобно разрешение.
               6.   Параграф 2 не се прилага по отношение на добавянето към замразените сметки на:

                           а)

                           лихви или други приходи по тези сметки, или

                           б)

                           плащания, дължими по договори, споразумения или задължения, сключени или възникнали преди датата, на която към тези сметки са започнали да се прилагат ограничителни мерки съгласно настоящото решение;

                     при условие че параграф 1 продължава да се прилага за всички тези лихви, други приходи и плащания.
               Член 2в
               Съветът съставя списъка в приложението и го изменя в съответствие с решенията, взети от Съвета за сигурност на ООН или от Комитета.
               Член 2г
               1.   Когато Съветът за сигурност на ООН или Комитетът посочи лице или образувание, Съветът включва това лице или образувание в приложението. Съветът уведомява съответното лице или образувание за решението си, включително за основанията за включването в списъка на лицето или образуванието, било пряко, ако адресът е известен, било чрез публикуване на съобщение, като дава възможност на това лице или образувание да представи възражения.
               2.   Ако бъдат представени възражения или нови съществени доказателства, Съветът прави преглед на решението си и уведомява лицето или образуванието във връзка с това.
               Член 2д
               1.   В приложението се включват посочените от Съвета за сигурност на ООН или от Комитета основания за включване на лицата и образуванията в списъка.
               2.   В приложението се включва и информацията, ако има такава, предоставена от Съвета за сигурност на ООН или от Комитета, която е необходима за идентифициране на съответните лица или образувания. По отношение на лицата тази информация може да включва имената, включително псевдонимите, датата и мястото на раждане, гражданството, номерата на паспорта и на личната карта, пола, адреса и длъжността или професията. По отношение на образуванията информацията може да включва наименованията, мястото и датата на регистрация, регистрационния номер и мястото на дейност. В приложението се включва и датата на посочване от страна на Съвета за сигурност на ООН или Комитета.“;

               3)

               Добавя се приложението, чийто текст се съдържа в приложението към настоящото решение.

         Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 10 март 2014 година.

            За Съвета

            Председател

         G. VROUTSIS

      (1)  Решение 2013/798/ОВППС на Съвета от 23 декември 2013 г. относно ограничителни мерки срещу Централноафриканската република (ОВ L 352, 24.12.2013 г., стр. 51).

      ПРИЛОЖЕНИЕ

            „ПРИЛОЖЕНИЕ

               Списък на лицата, посочени в член 2а, и на лицата и образуванията, посочени в член 2б

                        А.

                        Лица

                        Б.

                        Образувания“.


title: 2014/360/ЕС: Решение на Европейската централна банка от 14 април 2014 година относно създаването на Административен съвет за преглед и установяването на оперативните му правила (ЕЦБ/2014/16)

text:
               14.6.2014

               BG

               Официален вестник на Европейския съюз

               L 175/47

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 14 април 2014 година
   относно създаването на Административен съвет за преглед и установяването на оперативните му правила

      (ЕЦБ/2014/16)

      (2014/360/ЕС)

   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Регламент (ЕС) № 1024/2013 на Съвета от 15 октомври 2013 година за възлагане на Европейската централна банка на конкретни задачи относно политиките, свързани с пруденциалния надзор над кредитните институции (1), и по-специално член 24 от него,
   като има предвид, че:

               (1)

               Съгласно член 24, параграф 1 от Регламент (ЕС) № 1024/2013 Административният съвет за преглед извършва вътрешен административен преглед на решенията, взети от Европейската централна банка (ЕЦБ) в изпълнение на възложените ѝ с Регламент (ЕС) № 1024/2013 правомощия, след искане за преглед, представено в съответствие с член 24, параграф 5.

               (2)

               Съгласно член 24, параграф 10 от Регламент (ЕС) № 1024/2013 ЕЦБ ще приеме оперативните правила на Административния съвет за преглед, които ще бъдат оповестени публично.

               (3)

               Съгласно член 24, параграф 11 от Регламент (ЕС) № 1024/2013 създаването на Административния съвет за преглед не засяга правото да се заведе дело в Съда на Европейския съюз в съответствие с Договорите.

               (4)

               Прегледът от Административния съвет за преглед е факултативен преглед за лицата, които са адресати на решение на ЕЦБ съгласно Регламент (ЕС) № 1024/2013 или които са пряко и лично засегнати от такова решение, преди да заведат дело в Съда на Европейския съюз,

         ПРИЕ НАСТОЯЩОТО РЕШЕНИЕ:
   УВОДНА ГЛАВА
   Член 1
   Допълващ характер
   Настоящото решение допълва Процедурния правилник на Европейската централна банка. Използваните в настоящото решение термини имат същото значение като термините, определени в Процедурния правилник на Европейската централна банка.
   ГЛАВА I

      АДМИНИСТРАТИВЕН СЪВЕТ ЗА ПРЕГЛЕД

   Член 2
   Създаване
   Създава се Административният съвет за преглед (наричан по-долу „Административния съвет“).
   Член 3
   Състав
   1.   Административният съвет се състои от петима членове, които се заместват от двама заместници съгласно условията, установени в параграф 3.
   2.   Членовете на Административния съвет и двамата заместници са лица с отлична репутация, които са граждани на държава членка и притежават доказани знания и професионален опит, включително в областта на надзора, на достатъчно високо ниво в сферата на банковото дело или други финансови услуги. Те не могат да бъдат членове на настоящия персонал на ЕЦБ, на националните компетентни органи, на други национални институции или на институциите, органите, службите и агенциите на Съюза, участващи в изпълнението на задачите на ЕЦБ съгласно Регламент (ЕС) № 1024/2013.
   3.   Двамата заместници временно заместват членовете на Административния съвет в случай на временна неработоспособност, смърт, оставка или отстраняване от длъжност или ако в контекста на конкретно искане за преглед са налице основателни причини за сериозни опасения за съществуването на конфликт на интереси. Възниква конфликт на интереси, когато член на Административния съвет има частен или личен интерес, който може да повлияе или който изглежда, че влияе върху безпристрастното и обективно изпълнение на задълженията им.
   Член 4
   Назначаване
   1.   Управителният съвет назначава членовете на Административния съвет и двамата заместници, като осигурява, доколкото е възможно, балансирано географско участие и балансирано участие на представители на двата пола в държавите членки.
   2.   След покана за изразяване на интерес, публикувана в Официален вестник на Европейския съюз, и след като изслуша Надзорния съвет, Изпълнителният съвет представя пред Управителния съвет кандидатурите на членовете на Административния съвет и на двамата заместници не по-късно от един месец преди началото на заседанието на Управителния съвет, на което се приема решението относно назначаването.
   3.   Мандатът на членовете на Административния съвет и на двамата заместници е пет години и може да бъде подновен веднъж.
   4.   Членовете на Административния съвет и двамата заместници действат независимо и в обществен интерес. Те не приемат указания и представят публична декларация за поети задължения и публична декларация за интереси, като посочват всеки пряк или косвен интерес, който би могъл да засегне независимостта им, или отсъствието на подобен интерес.
   5.   Условията за назначаването на членовете на Административния съвет и на двамата заместници се определят от Управителния съвет.
   Член 5
   Председател и заместник-председател
   1.   Административният съвет определя своя председател и своя заместник-председател.
   2.   Председателят осигурява функционирането на Административния съвет, ефикасното разглеждане на прегледите и спазването на оперативните правила.
   3.   Заместник-председателят подпомага председателя при изпълнението на задълженията му и го замества, когато последният е възпрепятстван да ги изпълнява или по искане на председателя, за да се осигури функционирането на Административния съвет.
   Член 6
   Секретар на Административния съвет
   1.   Секретарят на Надзорния съвет изпълнява функциите на секретар на Административния съвет (наричан по-долу „секретаря“).
   2.   Секретарят отговаря за подготовката на ефикасното разглеждане на прегледите, за организирането на предварителните заседания и на заседанията на Административния съвет, за изготвянето на съответните протоколи, за поддържането на регистър на прегледи, както и за предоставянето на всякаква друго съдействие във връзка с прегледите.
   3.   ЕЦБ подпомага Административния съвет по подходящ начин, включително като му предоставя експертен опит в областта на правото, за да му съдейства при оценката на упражняването на правомощията на ЕЦБ съгласно Регламент (ЕС) № 1024/2013.
   ГЛАВА II

      ИСКАНЕ ЗА ПРЕГЛЕД

   Член 7
   Известие за преглед
   1.   Всяко физическо или юридическо лице, което е адресат на решение на ЕЦБ съгласно Регламент (ЕС) № 1024/2013 или което е пряко и лично засегнато от такова решение и което желае да поиска вътрешен административен преглед (наричано по-долу „заявителя“), внася писмено известие за преглед при секретаря, в което се посочва оспорваното решение. Известието за преглед се подава на един от официалните езици на Съюза.
   2.   Секретарят своевременно потвърждава на заявителя получаването на известието за преглед.
   3.   Известието за преглед се подава в рамките на един месец от уведомяването на заявителя за решението или, при липсата на такова уведомяване, от деня, в който той е узнал за решението.
   4.   Оспорваното решение се прилага към известието за преглед, в което: а) се излагат основанията, на които то се базира; б) ако е направено искане прегледът да има суспензивно действие, се посочват основанията за това искане; в) се прилагат копия от документите, на които заявителят има намерение да се позовава; и г) се включва резюме на информацията по букви а)—в), ако известието за преглед надхвърля 10 страници.
   5.   В известието за преглед ясно се посочват пълните данни за контакт на заявителя, за да може секретарят да изпраща съобщения на заявителя или според случая — на негов представител. Секретарят изпраща до заявителя потвърждение за получаването, в което се посочва дали известието за преглед е пълно.
   6.   Заявителят може по всяко време да оттегли известието за преглед, като подаде известие за оттегляне до секретаря.
   7.   След като бъде внесено при секретаря, известието за преглед заедно с приложените документи се предава своевременно по вътрешен ред, за да може ЕЦБ да бъде представлявана в производството.
   Член 8
   Докладчик
   При получаване на известието за преглед председателят определя докладчик по прегледа измежду членовете на Административния съвет, включително и председателя. При определянето на докладчика председателят взема предвид специфичния експертен опит на всеки член на Административния съвет.
   Член 9
   Суспензивно действие
   1.   При условията на параграф 2 подаването на известието за преглед няма суспензивно действие по отношение на изпълнението на оспорваното решение.
   2.   Без да се засяга параграф 1, Управителният съвет може въз основа на предложение от Административния съвет да реши да спре изпълнението на оспорваното решение, при условие че искането за преглед е допустимо и че не е явно неоснователно, и ако прецени, че незабавното изпълнение на оспорваното решение може да причини непоправими вреди. Управителният съвет взема решението за спиране на изпълнението на оспорваното решение, след като се е запознал със становището на Надзорния съвет, когато е целесъобразно.
   3.   Установените в настоящите оперативни правила процедури, включително изложените в член 12 и член 14 по отношение на указанията и заседанията, се прилагат, когато е необходимо, при преценката на въпроси, свързани със спиране на действието.
   ГЛАВА III

      ПРЕГЛЕД

   Член 10
   Обхват на прегледа на Административния съвет
   1.   Съгласно член 24, параграф 1 от Регламент (ЕС) № 1024/2013 вътрешният административен преглед обхваща процесуалното и материалното съответствие на дадено решение с Регламент (ЕС) № 1024/2013.
   2.   Прегледът на Административния съвет се ограничава до разглеждането на основанията, на които се позовава заявителят така, както те са изложени в известието за преглед.
   Член 11
   Допустимост на искането за преглед
   1.   Преди да разгледа въпроса дали искането за преглед е основателно, Административният съвет преценява дали и до каква степен то е допустимо. Ако Административният съвет прецени, че искането за преглед е изцяло или частично недопустимо, тази преценка се отбелязва в становището на Административния съвет по член 17.
   2.   Внасянето на известие за преглед относно ново решение на Управителния съвет, както е посочено в член 24, параграф 7 от Регламент (ЕС) № 1024/2013, е недопустимо.
   Член 12
   Указания
   Председателят от името на Административния съвет може да дава указания за ефикасното провеждане на прегледа, включително указания относно представянето на документи или предоставянето на информация. Секретарят изпраща указанията на заинтересованите страни. За тази цел председателят може да се съветва с останалите членове.
   Член 13
   Неизпълнение
   1.   В случаите, в които заявителят без основателни причини не изпълни някое от указанията на Административния съвет или разпоредба от настоящите оперативни правила, Административният съвет може да му разпореди да плати разноските по производството, които са възникнали от забавянето.
   2.   Преди да постанови разпореждането в съответствие с параграф 1, Административният съвет уведомява заявителя с цел да му предостави възможност да направи възражения срещу постановяването на такова разпореждане.
   Член 14
   Заседание
   1.   Административният съвет може да свика заседание с изслушване на страните, когато счете, че това е необходимо за справедливата преценка на прегледа. На това заседание от заявителя и ЕЦБ се изисква да изложат доводите си устно.
   2.   Председателят дава указания относно реда, формата и датата на заседанието.
   3.   Заседанието се провежда в помещенията на ЕЦБ. Секретарят е длъжен да присъства. На заседанието не се допускат трети лица.
   4.   В извънредни случаи председателят може да отложи заседанието по искане на заявителя, на ЕЦБ или по собствена инициатива.
   5.   В случаите, в които страната е уведомена за заседание с изслушване на страните и не се яви, Административният съвет може да пристъпи към провеждането му в нейно отсъствие.
   Член 15
   Доказателства
   1.   Заявителят може да поиска разрешение от Административния съвет да представи в писмена форма свидетелски показания или заключения на вещи лица.
   2.   Заявителят може да поиска разрешение от Административния съвет да призове свидетел или вещо лице, които са направили писмено изявление, да дадат устни показания или обяснения по време на заседанието. ЕЦБ също може да поиска от Административния съвет разрешение да призове свидетел или вещо лице, които да дадат устно показания или обяснения по време на заседанието.
   3.   Административният съвет предоставя разрешение само ако счита, че това е необходимо за справедливата преценка на прегледа.
   4.   Административният съвет разпитва свидетелите или вещите лица. Тези разпити се провеждат в рамките на определените за това срокове. Заявителят има право да разпита свидетелите или вещите лица, призовани от ЕЦБ, когато това е необходимо за справедливата преценка на прегледа.
   ГЛАВА IV

      ПРОЦЕС НА ВЗЕМАНЕ НА РЕШЕНИЯ

   Член 16
   Становище относно прегледа
   1.   Административният съвет приема становище относно прегледа в срок, съобразен със спешността на въпроса, но не по-късно от два месеца от датата на получаването на известието за преглед.
   2.   В становището се прави предложение за отмяната на първоначалното решение, замяната му с решение с идентично съдържание или замяната му с изменено решение. В последния случай в становището се съдържат предложения за необходимите изменения.
   3.   Становището се приема с мнозинство от поне трима членове на Административния съвет.
   4.   Становището е в писмена форма, съдържа мотиви и се изпраща своевременно на Надзорния съвет.
   5.   Становището не е обвързващо за Надзорния съвет или за Управителния съвет.
   Член 17
   Изготвяне на нов проект на решение
   1.   Надзорният съвет прави оценка на становището на Административния съвет и предлага на Управителния съвет нов проект на решение. В оценката си Надзорният съвет не е длъжен да се ограничава до разглеждането на основанията, на които се позовава заявителят така, както те са изложени в известието за преглед, а може да вземе предвид и други елементи в своето предложение за нов проект на решение.
   2.   Новият проект на решение на Надзорния съвет, което заменя първоначалното решение с решение с идентично съдържание, се представя на Управителния съвет в рамките на 10 работни дни от получаването на становището на Административния съвет. Новият проект на решение на Надзорния съвет, с което се отменя или изменя първоначалното решение, се представя на Управителния съвет в рамките на 20 работни дни от получаването на становището на Административния съвет.
   Член 18
   Уведомяване
   Становището на Административния съвет, представеният от Надзорния съвет нов проект на решение и приетото от Управителния съвет ново решение се съобщават на страните от секретаря на Управителния съвет, като се прилагат и относимите мотиви.
   ГЛАВА V

      СЕЗИРАНЕ НА СЪДА

   Член 19
   Сезиране на Съда на Европейския съюз
   Настоящото решение не засяга правото да се заведе дело в Съда на Европейския съюз в съответствие с Договорите.
   ГЛАВА VI

      ОБЩИ РАЗПОРЕДБИ

   Член 20
   Достъп до преписки
   1.   Правото на защита на заявителя се зачита изцяло. За тази цел, след като внесе писмено известие за преглед, заявителят имат право на достъп до преписката на ЕЦБ при зачитане на законния интерес на юридическите и физическите лица, различни от заявителя, с оглед на опазването на търговските им тайни.
   2.   Преписките се състоят от всички получени, изготвени или събрани от ЕЦБ документи в хода на надзорната процедура на ЕЦБ, независимо от техния носител.
   3.   Правото на достъп до преписката не включва достъп до поверителна информация.
   4.   За целите на настоящия член поверителната информация може да включва вътрешни документи на ЕЦБ и на национален компетентен орган и кореспонденция между ЕЦБ и национален компетентен орган или между национални компетентни органи.
   5.   Никоя от разпоредбите на настоящия член не възпрепятства ЕЦБ да разкрива и използва информация, необходима за доказване на нарушение.
   6.   ЕЦБ може да определи достъпът до преписка да се предоставя по един или повече от следните начини, като надлежно отчита техническите възможности на страните: а) посредством CD-ROM или друго електронно устройство за съхранение на данни, включително такива, които могат да се появят в бъдеще; б) чрез копия на достъпната преписка на хартиен носител, изпратени им по пощата; в) като ги покани да се запознаят с достъпната преписка в помещенията на ЕЦБ.
   Член 21
   Разпореждания относно разноските
   1.   Разноските по прегледа включват направените за прегледа разумни разноски.
   2.   След като Управителният съвет съобщи новото решение или след като заявителят оттегли известието за преглед, Надзорният съвет прави предложение относно частта от разноските, която да бъде поета от заявителя. Заявителят има право да направи възражения по тях.
   3.   Заявителят понася направените от него несъразмерни разноски при представянето на писмени или устни доказателства и във връзка с процесуалното представителство.
   4.   Заявителят не понася разноските в случаите, в които в резултат от известието за преглед Управителният съвет отмени или измени първоначалното решение. Тази разпоредба не се прилага за направените от заявителя несъразмерни разноски във връзка с представянето на писмени или устни доказателства и с процесуалното представителство, като те се поемат от него.
   5.   Управителният съвет взема решение относно разпределението на разноските в съответствие с член 13ж.2. от Процедурния правилник на Европейската централна банка.
   6.   В случай че бъдат разпоредени, разноските се плащат в рамките на 20 работни дни.
   Член 22
   Поверителност и професионална тайна
   1.   Членовете на Административния съвет и техните заместници са длъжни да спазват изискванията за професионална тайна, установени в член 37 от Устава на Европейската система на централните банки и на Европейската централна банка дори след като прекратят изпълнението на задълженията си.
   2.   Производството пред Административния съвет е поверително освен ако Управителният съвет разреши на председателя на ЕЦБ да разгласи резултата от него.
   3.   Документите, изготвени или съхранявани от Административния съвет, са документи на ЕЦБ и поради това се класифицират и третират в съответствие с член 23.3 от Процедурния правилник на Европейската централна банка (2).
   Член 23
   Допълнителни правила
   1.   Административният съвет може да приема допълнителни правила, за да урежда производствата и дейността си.
   2.   Административният съвет може да изготвя формуляри и ръководства.
   3.   Надзорният съвет трябва да бъде информиран за приетите от Административния съвет допълнителни правила, формуляри и ръководства, които се публикуват на уебсайта на ЕЦБ.
   Член 24
   Влизане в сила
   Настоящото решение влиза в сила в деня след публикуването му в Официален вестник на Европейския съюз.

      Съставено във Франкфурт на Майн на 14 април 2014 година.

            Председател на ЕЦБ

         Mario DRAGHI

      (1)  ОВ L 287, 29.10.2013 г., стр. 63.

      (2)  ОВ L 80, 18.3.2004 г., стр. 33.


title: 2014/45/ЕС: Решение на Съвета от 28 януари 2014 година за назначаване на член от Дания в Европейския икономически и социален комитет

text:
               30.1.2014

               BG

               Официален вестник на Европейския съюз

               L 27/58

         РЕШЕНИЕ НА СЪВЕТА
   от 28 януари 2014 година
   за назначаване на член от Дания в Европейския икономически и социален комитет
   (2014/45/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Дания,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1)

               (2)

               След изтичането на мандата на г-жа Sinne CONAN се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Европейския икономически и социален комитет за остатъка от мандата, а именно до 20 септември 2015 г., г-н Anders LADEFOGED.
   Член 2
   Настоящото решение влиза в сила в деня на приемането му.

      Съставено в Брюксел на 28 януари 2014 година.

            За Съвета

            Председател

         G. STOURNARAS

      (1)  ОВ L 251, 25.9.2010 г., стр. 8.


title: Решение 2003/659/ПВР на Съвета от 18 юни 2003 година за изменение на Решение 2002/187/ПВР за създаване на Евроюст за засилване борбата срещу сериозната престъпност

text:
Важна правна забележка

|

32003D0659

Официален вестник n° L 245 , 29/09/2003 стр. 0044 - 0046 специално чешко издание глава 19 том 06 стр. 222  - 223 специално испанско издание глава 19 том 06 стр. 222  - 223 специално унгарско издание глава 19 том 06 стр. 222  - 223 специално литвийско издание глава 19 том 06 стр. 222  - 223 LV.ES глава 19 том 06 стр. 222  - 223 MT.ES глава 19 том 06 стр. 222  - 223 PL.ES глава 19 том 06 стр. 222  - 223 SK.ES глава 19 том 06 стр. 222  - 223 специално словенско издание глава 19 том 06 стр. 222  - 223

		20030618Решение 2003/659/ПВР на Съветаот 18 юни 2003 годиназа изменение на Решение 2002/187/ПВР за създаване на Евроюст за засилване борбата срещу сериозната престъпностСЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 31 и член 34, параграф 2, буква в) от него,като взе предвид инициативата на Комисията [1],като взе предвид становището на Европейския парламент [2],като взе предвид становището на Сметната палата [3],като има предвид, че:(1) Евроюст представлява един орган, създаден по силата на Договора за Европейския съюз, който получава ефективно парична помощ в тежест на общия бюджет на Европейския съюз. Поради това разходите на Евроюст, финансирани от общия бюджет, се управляват в съответствие с правилата и процедурите на Общността, приложими по отношение на общия бюджет на Общността, въз основа на член 41, параграф 4 от Договора за Европейския съюз.(2) При това положение следва да се приведат някои разпоредби на Решение 2002/187/ПВР на Съвета от 28 февруари 2002 г. за създаване на Евроюст за засилване борбата срещу сериозната престъпност [4] в съответствие с Регламент (ЕО, Евратом) № 1605/2002 на Съвета от 25 юни 2002 г. относно финансовия регламент, приложим за общия бюджет на Европейските общности (по-долу наричан "общ финансов регламент") [5].(3) Решение 2002/187/ПВР следва да бъде съответно изменено,РЕШИ:Член 1Решение 2002/187/ПВР се изменя, както следва:1. Членове 35, 36 и 37 се заменят със следния текст:"Член 35Изготвяне на бюджета1. Всяка година колегиумът въз основа на проект, изработен от административния директор, изработва проект за приходите и разходите на Евроюст за следващата финансова година. Този проект, който включва проект за щатно разписание, се предава на Комисията от колегиума най-късно на 31 март.2. Въз основа на проекта Комисията предлага в предварителния проект за общ бюджет на Европейския съюз размера на годишната субсидия, както и щата за постоянните или временни работни места и представя това предложение на бюджетния орган в съответствие с член 272 от Договора за създаване на Европейската общност.3. Бюджетният орган разрешава кредитите, отпуснати в рамките на субсидията, предназначена за Евроюст и определя също постоянните и временните работни места в рамките на статута, приложим по отношение на служителите и другите чиновници на Европейските общности.4. Преди началото на финансовата година въз основа на годишната субсидия и на позициите, одобрени от органа по бюджета в съответствие с параграф 3 от настоящия член, колегиумът на Евроюст приема бюджета, който включва щатното разписание, посочено в член 34, параграф 1, трето изречение, като го приспособява в съответствие с различните средства, отпуснати на Евроюст и с фондовете от други източници.Член 36Изпълнение на бюджета и освобождаване от отговорност1. Административният директор изпълнява като разпоредител бюджета на Евроюст. Той уведомява колегиума за изпълнението на бюджета.2. Най-късно до 1 март след приключването на финансовата година счетоводителят на Евроюст предава временния отчет, към който е приложен докладът за бюджетното и финансово управление през финансовата година на счетоводителя на Комисията. Счетоводителят на Комисията пристъпва към консолидиране на временните отчети на институциите и децентрализираните структури в съответствие с член 128 от Общия финансов регламент.3. Най-късно до 31 март след приключването на финансовата година счетоводителят на Комисията предава временния отчет на Евроюст, към който е приложен докладът за бюджетното и финансовото управление през финансовата година на Сметната палата. Докладът за бюджетното и финансовото управление през финансовата година се предава също и на Европейския парламент и на Съвета.4. Веднага след получаването на забележките, направени от Сметната палата по временния отчет на Евроюст, според разпоредбите на член 129 от Общия финансов регламент, административният директор на своя отговорност изготвя окончателния отчет на Евроюст и го предава за становище на колегиума на Евроюст.5. Колегиумът на Евроюст дава становище по окончателния отчет на Евроюст.6. Административният директор предава окончателния отчет, към който е приложено становището на колегиума на Евроюст най-късно на 1 юли след приключване на финансовата година на Европейския парламент, на Съвета, на Комисията и на Сметната палата.7. Окончателният отчет се публикува.8. Административният директор изпраща на Сметната палата отговор на забележките ѝ най-късно до 30 септември. Той изпраща този отговор и на колегиума на Евроюст.9. Административният директор, действащ под ръководството на колегиума на Евроюст и на неговия председател, представя на Европейския парламент по негово искане, така както е предвидено в член 146, параграф 3 от Общия финансов регламент, всички сведения, необходими за доброто протичане на процедурата за освобождаване от отговорност за съответната финансова година.10. Европейският парламент по препоръка на Съвета, който взима решение с квалифицирано мнозинство, освобождава административния директор от отговорност преди 30 април на годината n+2 за изпълнението на бюджета за финансовата година n.Член 37Финансов регламент, приложим по отношение на бюджета1. Финансовите правила приложими по отношение на бюджета на Евроюст, се приемат единодушно от колегиума след допитване до Комисията. Те могат да се отклоняват от Регламент (ЕО, Евратом) № 2343/2002 на Комисията от 19 ноември 2002 г. за приемане на рамков финансов регламент за структурите, посочени в член 185 от Регламент (ЕО, Евратом) № 1605/2002 на Съвета, за приемане на финансов регламент, приложим по отношение на общия бюджет на Европейските общности [******], само ако специфичните изисквания за функционирането на Евроюст го налагат и с предварително съгласие на Комисията.2. В член 38 параграф 1 се заменя със следния текст:"1. Разпоредителят е натоварен със задължението да създаде системи и процедури за вътрешен контрол, приспособени за изпълнението на неговите задачи."Член 2Настоящото решение влиза в сила в първия ден на месеца следващ датата на публикуването му в Официален вестник на Европейския съюз.Съставено в Люксембург на 18 юни 2003 година.За СъветаПредседателG. Drys[1] ОВ С 331 Е, 31.12.2002 г., стр. 67.[2] Становище от 27 март 2003 г.(все още непубликувано в Официален вестник).[3] ОВ С 285, 21.11.2002 г., стр. 4.[4] ОВ L 63, 6.3.2002 г., стр. 1.[5] ОВ L 248, 16.9.2002 г., стр. 1. Поправка в ОВ L 25, 30.1 2003 г., стр. 43.[******] ОВ L 357, 31.12.2002 г., стр. 72. Поправка в ОВ L 2, 7.1.2003 г., стр. 39."--------------------------------------------------


title: 2012/518/ЕС: Решение на Съвета от 24 септември 2012 година за назначаване на двама членове от Кипър и трима заместник-членове от Кипър в Комитета на регионите

text:
               26.9.2012

               BG

               Официален вестник на Европейския съюз

               L 258/30

         РЕШЕНИЕ НА СЪВЕТА
   от 24 септември 2012 година
   за назначаване на двама членове от Кипър и трима заместник-членове от Кипър в Комитета на регионите
   (2012/518/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Кипър,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Savvas ELIOFOTOU и на г-н Evyenios MICHAIL се освободиха две места за членове в Комитета на регионите. След изтичането на мандата на г-н Andreas MOUSEOS, г-н Andreas HADZILOIZOU и г-н Christofis ANTONIOU се освободиха три места за членове в Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за членове:

                           —

                           г-жа Louisa MAVROMMÁTI, Αντιδήμαρχος 'Εγκωμης

                           —

                           г-н Louis KOUMENIDES, Πρόεδρος Κ.Σ. Κάτω Λευκάρων

                     както и

               б)

               за заместник-членове:

                           —

                           г-н Sávvas VÉRGΑЅ, Δήμαρχος Πάφου

                           —

                           г-н Glavkos KARIÓLOU, Δήμαρχος Κερύνειας

                           —

                           г-н Georgios IAKOVOU, Πρόεδρος Κ.Σ. Αγίων Τριμιθιάς.

         Член 2
   Настоящото решение влиза в сила в деня на приемането му.

      Съставено в Брюксел на 24 септември 2012 година.

            За Съвета

            Председател

         A. D. MAVROYIANNIS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение 2013/798/ОВППС на Съвета от 23 декември 2013 година относно ограничителни мерки срещу Централноафриканската република

text:
               24.12.2013

               BG

               Официален вестник на Европейския съюз

               L 352/51

         РЕШЕНИЕ 2013/798/ОВППС НА СЪВЕТА
   от 23 декември 2013 година
   относно ограничителни мерки срещу Централноафриканската република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 16 декември 2013 г. Съветът изрази дълбока загриженост във връзка с положението в Централноафриканската република (ЦАР).

               (2)

               На 5 декември 2013 г. Съветът за сигурност на ООН прие Резолюция 2127 (2013), с която се налага оръжейно ембарго на Централноафриканската република (ЦАР).

               (3)

               От страна на Съюза са необходими по-нататъшни действия за изпълнението на определени мерки,

         ПРИЕ НАСТОЯЩОТО РЕШЕНИЕ:
   Член 1
   1.   Забранява се продажбата, доставката, трансферът или износът на оръжия и свързани с тях материали от всякакъв вид, включително оръжия и боеприпаси, военни транспортни средства и оборудване, паравоенно оборудване и резервни части за тях, за Централноафриканската република („ЦАР“) от граждани на държавите членки или от територията на държавите членки, или чрез използване на плавателни съдове, плаващи под техен флаг, или чрез техни въздухоплавателни средства, независимо дали същите са с произход от територията на държавите членки или не.
   2.   Забранява се:

               а)

               предоставянето на техническа помощ, посреднически услуги и други услуги, включително осигуряване на въоръжен наемен персонал, във връзка с военни дейности и с доставянето, производството, поддържането и използването на оръжия и свързани с тях материали от всякакъв вид, включително оръжия и боеприпаси, военни транспортни средства и оборудване, паравоенно оборудване и резервни части за тях, пряко или непряко на физически или юридически лица, образувания или органи в или за използване в ЦАР;

               б)

               предоставянето на финансиране или финансова помощ във връзка с военни дейности, включително, по-специално, безвъзмездни средства, заеми и застраховки на експортни кредити, както и застраховане и презастраховане, за продажба, доставка, трансфер или износ на оръжия и свързани с тях материали, или за предоставянето на свързана с тях техническа помощ, посреднически услуги и други услуги, пряко или непряко на лица, образувания или органи в или за използване в ЦАР;

               в)

               съзнателното и преднамерено участие в дейности, чиято цел или резултат е заобикаляне на забраните по букви а) или б).

         Член 2
   1.   Член 1 не се прилага по отношение на:

               а)

               продажбата, доставката, трансфера или износа на оръжия и свързани с тях материали, предназначени единствено за подпомагане на или използване от Мисията за укрепване на мира в Централноафриканската република (MICOPAX), Международната мисия за подкрепа под африканско ръководство в ЦАР (MISCA), Интегрираната служба на ООН за изграждане на мира в Централноафриканската република (BINUCA) и звеното за защита към нея, Регионалната работна група (RTF) към Африканския съюз (АС), както и френските сили, разположени в ЦАР;

               б)

               продажбата, доставката, трансфера или износа на защитни облекла, включително бронебойни жилетки и военни каски, временно изнесени за ЦАР от персонал на ООН, персонал на Съюза или неговите държави членки, от представители на медиите, от хуманитарни работници, от персонал, работещ по програми за развитие, и от свързания с тези дейности персонал, единствено за тяхно лично ползване;

               в)

               продажбата, доставката, трансфера или износа на малки оръжия и свързани с тях материали, предназначени единствено за използване от международни патрули, отговарящи за сигурността в защитената зона на река Санга на територията на три държави, с цел осигуряване на защита срещу бракониерство, контрабанда със слонова кост и оръжия и други дейности, които противоречат на националните закони на ЦАР или на международните правни задължения на страната;

         2.   Член 1 не се прилага по отношение на:

               а)

               продажбата, доставката, трансфера или износа на несмъртоносно военно оборудване, предназначено единствено за хуманитарни или защитни цели, и свързана с него техническа помощ;

               б)

               продажбата, доставката, трансфера или износа на оръжия и друго свързано смъртоносно оборудване за силите за сигурност на ЦАР, предназначени единствено за подпомагане или използване в процеса на реформа на сектора за сигурност (РСС) в ЦАР;

               в)

               продажбата, доставката, трансфера или износа на оръжия и свързани с тях материали, както и на свързана техническа или финансова помощ, включително персонал,

         които са предварително одобрени от комитета, създаден съгласно точка 57 от Резолюция 2127 (2013) на Съвета за сигурност на ООН.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 23 декември 2013 година.

            За Съвета

            Председател

         L. LINKEVIČIUS


title: Решение 2011/172/ОВППС на Съвета от 21 март 2011 година относно ограничителни мерки, насочени срещу определени лица, образувания и органи с оглед на положението в Египет

text:
               22.3.2011

               BG

               Официален вестник на Европейския съюз

               L 76/63

         РЕШЕНИЕ 2011/172/ОВППС НА СЪВЕТА
   от 21 март 2011 година
   относно ограничителни мерки, насочени срещу определени лица, образувания и органи с оглед на положението в Египет
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейски съюз, и по-специално член 29 от него,
   като има предвид, че:

               (1)

               На 21 февруари 2011 г. Европейският съюз заяви готовността си да подкрепя мирния и организиран преход към гражданско и демократично правителство в Египет на основата на правовия ред, при пълно зачитане на правата на човека и на основните свободи, както и да окаже подкрепа на усилията за създаване на икономика, която укрепва социалното сближаване и насърчава развитието.

               (2)

               В този контекст следва да се наложат ограничителни мерки срещу лицата, за които е установено, че са отговорни за присвояване на държавни средства на Египет, които по този начин лишават народа на Египет от ползите на устойчивото развитие на икономиката и обществото и възпрепятстват развитието на демокрацията в страната.

               (3)

               Необходими са по-нататъшни действия от страна на Съюза за изпълнението на определени мерки,

         ПРИЕ НАСТОЯЩОТО РЕШЕНИЕ:
   Член 1
   1.   Замразяват се всички финансови средства и икономически ресурси, принадлежащи на, притежавани, държани или контролирани от лица, за които е установено, че са отговорни за присвояване на държавни средства на Египет, и свързани с тях физически или юридически лица, образувания или органи, изброени в приложението.
   2.   Не се предоставят, пряко или непряко, никакви финансови средства или икономически ресурси на или в полза на физическите или юридическите лица, образуванията или органите, изброени в приложението.
   3.   Компетентният орган на държава-членка може да разреши отпускането на някои замразени финансови средства или икономически ресурси или предоставянето на някои финансови средства или икономически ресурси при условия, които сметне за подходящи, след като е установил, че тези финансови средства и икономически ресурси са:

               а)

               необходими за задоволяването на основните нужди на физическите лица, изброени в приложението, и на зависимите от тях членове на семействата им, включително за заплащане на хранителни продукти, наем или ипотека, лекарства и медицинско лечение, данъци, застрахователни премии и такси за обществени услуги;

               б)

               предназначени изключително за заплащане на разумни професионални възнаграждения и възстановяване на извършени разходи, свързани с предоставянето на правни услуги;

               в)

               предназначени изключително за плащане на хонорари или такси за услуги за рутинно поддържане и управление на замразени финансови средства или икономически ресурси; или

               г)

               необходими за извънредни разходи, при условие че най-малко две седмици преди да даде разрешение компетентният орган е съобщил на компетентните органи на останалите държави-членки и Комисията причините, поради които счита, че следва да бъде дадено конкретно разрешение.

         Съответната държава-членка информира останалите държави-членки и Комисията за всички разрешения, дадени съгласно настоящия параграф.
   4.   Чрез дерогация от параграф 1, компетентният орган на държава-членка може да разреши освобождаването на някои замразени финансови средства или икономически ресурси, ако са изпълнени следните условия:

               а)

               въпросните финансови средства или икономически ресурси са предмет на съдебна, административна или арбитражна обезпечителна мярка, наложена преди датата, на която физическото или юридическото лице, образуванието или органът, посочени в параграф 1, са били включени в приложението, или са предмет на съдебно, административно или арбитражно решение, постановено преди тази дата;

               б)

               въпросните финансови средства или икономически ресурси ще бъдат използвани изключително за удовлетворяване на претенции, обезпечени с такава обезпечителна мярка или признати за основателни с такова решение, в границите, установени от приложимите законови и подзаконови актове, уреждащи правата на лица с такива претенции;

               в)

               обезпечителната мярка или решението не са в полза на лице, образувание или орган, изброени в приложението; и

               г)

               признаването на обезпечителната мярка или на решението не противоречи на обществения ред в съответната държава-членка.

         Съответната държава-членка информира останалите държави-членки и Комисията за всяко разрешение, дадено съгласно настоящия параграф.
   5.   Параграф 1 не възпрепятства включеното в списъка физическо или юридическо лице, образувание или орган, да извършва плащане, дължимо по договор, сключен преди датата, на която такова лице образувание или орган е било включено в списъка в приложението, , при условие че съответната държава-членка е установила, че плащането не се получава пряко или косвено от лице образувание или орган, посочени в параграф 1.
   6.   Параграф 2 не се прилага към добавянето към замразени сметки на:

               а)

               лихви и други доходи от тези сметки; или

               б)

               дължими плащания по договори, споразумения или задължения, които са сключени или са възникнали преди датата, на която тези сметки са станали предмет на мерките, предвидени в параграфи 1 и 2,

         при условие че към всички такива лихви, други доходи и плащания продължават да се прилагат мерките, предвидени в параграф 1.
   Член 2
   1.   По предложение на държава-членка или на върховния представител на Съюза по въпросите на външните работи и политиката на сигурност Съветът взема решение относно съставянето и изменението на списъка в приложението.
   2.   Съветът уведомява засегнатото физическо или юридическо лице, образуванието или органа за решението, посочено в параграф 1, включително за основанията за включването му в списъка, или пряко, ако адресът е известен, или чрез публикуване на известие, за да предостави възможност на това лице, образувание или орган да представи възражения.
   3.   Когато има представени възражения или когато има представени нови съществени доказателства, Съветът преразглежда посоченото в параграф 1 решение и съответно информира засегнатото лице, образувание или орган.
   Член 3
   1.   В приложението се съдържат основанията за включването на физическите и юридическите лица, образуванията и органите, посочени в член 1, параграф 1.
   2.   В приложението се съдържа и необходимата информация за идентифициране на въпросните физически и юридически лица, образувания и органи, когато такава информация е на разположение. По отношение на физическите лица подобна информация може да включва имената, включително псевдонимите, датата и мястото на раждане, гражданството, номера на паспорта и личната карта, пола, адреса, ако е известен, и длъжността или професията. По отношение на юридическите лица образуванията и органите информацията може да включва наименованията, мястото и датата на регистрация, регистрационния номер и мястото на дейност.
   Член 4
   За да се постигне максимален ефект от мерките, посочени в член 1, параграфи 1 и 2, Съюзът насърчава трети държави да приемат ограничителни мерки, подобни на предвидените в настоящото решение.
   Член 5
   Настоящото решение влиза в сила в деня на приемането му.
   Настоящото решение се прилага до 22 март 2012 г.
   Настоящото решение подлежи на постоянно преразглеждане. Решението се подновява или изменя при необходимост, ако Съветът прецени, че целите му не са били постигнати.

      Съставено в Брюксел на 21 март 2011 година.

            За Съвета

            Председател

         C. ASHTON

      ПРИЛОЖЕНИЕ

         Списък на физическите и юридическите лица, образуванията и органите, посочени в член 1

                  Име
                  (и евентуални псевдоними)

                  Информация за идентифициране

                  Основания за посочване

                  1.

                  Mohamed Hosni Elsayed Mubarak

                  Бивш президент на Арабска република Египет.
                  Дата на раждане: 4.5.1928 г.
                  Пол: М

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  2.

                  Suzanne Saleh Thabet

                  Съпруга на г-н Mohamed Hosni Elsayed Mubarak, бивш президент на Арабска република Египет
                  Дата на раждане: 28.2.1941 г.
                  Пол: Ж

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  3.

                  Alaa Mohamed Hosni Elsayed Mubarak

                  Син на г-н Mohamed Hosni Elsayed Mubarak, бивш президент на Арабска република Египет
                  Дата на раждане: 26.11.1960 г.
                  Пол: М

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  4.

                  Heidy Mahmoud Magdy Hussein Rasekh

                  Съпруга на г-н Alaa Mohamed Hosni Elsayed Mubarak, син на бившия президент на Арабска република Египет
                  Дата на раждане: 5.10.1971 г.
                  Пол: Ж

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  5.

                  Gamal Mohamed Hosni Elsayed Mubarak

                  Син на г-н Mohamed Hosni Elsayed Mubarak, бивш президент на Арабска република Египет
                  Дата на раждане: 28.12.1963 г.
                  Пол: М

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  6.

                  Khadiga Mahmoud El Gammal

                  Съпруга на г-н Gamal Mohamed Hosni Elsayed Mubarak, син на бившия президент на Арабска република Египет
                  Дата на раждане: 13.10.1982 г.
                  Пол: Ж

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  7.

                  Ahmed Abdelaziz Ezz

                  Бивш член на парламента
                  Дата на раждане: 12.1.1959 г.
                  Пол: М

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  8.

                  Abla Mohamed Fawzi Ali Ahmed

                  Съпруга на г-н Ahmed Abdelaziz Ezz
                  Дата на раждане: 31.1.1963 г.
                  Пол: Ж

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  9.

                  Khadiga Ahmed Ahmed Kamel Yassin

                  Съпруга на г-н Ahmed Abdelaziz Ezz
                  Дата на раждане: 25.5.1959 г.
                  Пол: Ж

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  10.

                  Shahinaz Abdel Aziz Abdel Wahab Al Naggar

                  Съпруга на г-н Ahmed Abdelaziz Ezz
                  Дата на раждане: 9.10.1969 г.
                  Пол: Ж

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  11.

                  Ahmed Alaeldin Amin Abdelmaksoud Elmaghraby

                  Бивш министър на жилищната политика, обществените комунални услуги и градоустройството
                  Дата на раждане: 16.5.1945 г.
                  Пол: М

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  12.

                  Naglaa Abdallah El Gazaerly

                  Съпруга на г-н Ahmed Alaeldin Amin Abdelmaksoud Elmaghraby
                  Дата на раждане: 3.6.1956 г.
                  Пол: Ж

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  13.

                  Rachid Mohamed Rachid Hussein

                  Бивш министър на търговията и промишлеността
                  Дата на раждане: 9.2.1955 г.
                  Пол: М

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  14.

                  Hania Mahmoud Abdel Rahman Fahmy

                  Съпруга на г-н Rachid Mohamed Rachid Hussein
                  Дата на раждане: 5.7.1959 г.
                  Пол: Ж

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  15.

                  Mohamed Zohir Mohamed Wahed Garrana

                  Бивш министър на туризма
                  Дата на раждане: 20.2.1959 г.
                  Пол: М

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  16.

                  Jaylane Shawkat Hosni Galal Eldin

                  Съпруга на г-н Mohamed Zohir Mohamed Wahed Garrana
                  Дата на раждане: 8.1.1960 г.
                  Пол: Ж

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  17.

                  Amir Mohamed Zohir Mohamed Wahed Garrana

                  Син на г-н Mohamed Zohir Mohamed Wahed Garrana
                  Дата на раждане: 21.9.1990 г.
                  Пол: М

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  18.

                  Habib Ibrahim Habib Eladli

                  Бивш министър на вътрешните работи
                  Дата на раждане: 1.3.1938 г.
                  Пол: М

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията

                  19.

                  Elham Sayed Salem Sharshar

                  Съпруга на г-н Habib Ibrahim Eladli
                  Дата на раждане: 23.1.1963 г.
                  Пол: Ж

                  Лицето е обект на съдебно преследване от страна на египетските власти във връзка с присвояване на държавни средства, съгласно Конвенцията на ООН срещу корупцията


title: 2012/695/ЕС: Решение на Съвета от 7 ноември 2012 година за назначаване на член от Обединеното кралство в Европейския икономически и социален комитет

text:
               9.11.2012

               BG

               Официален вестник на Европейския съюз

               L 310/51

         РЕШЕНИЕ НА СЪВЕТА
   от 7 ноември 2012 година
   за назначаване на член от Обединеното кралство в Европейския икономически и социален комитет
   (2012/695/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Обединеното кралство,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1)

               (2)

               След изтичането на мандата на г-н Sukhdev SHARMA се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Европейския икономически и социален комитет за остатъка от мандата, а именно до 20 септември 2015 г., г-н Richard BALFE.
   Член 2
   Настоящото решение влиза в сила в деня на приемането му.

      Съставено в Брюксел на 7 ноември 2012 година.

            За Съвета

            Председател

         A. D. MAVROYIANNIS

      (1)  ОВ L 251, 25.9.2010 г., стр. 8.


title: Решение 2014/384/ОВППС на Съвета от 23 юни 2014 година за изменение на Решение 2011/426/ОВППС за назначаване на специален представител на Европейския съюз в Босна и Херцеговина

text:
               24.6.2014

               BG

               Официален вестник на Европейския съюз

               L 183/65

         РЕШЕНИЕ 2014/384/ОВППС НА СЪВЕТА
   от 23 юни 2014 година
   за изменение на Решение 2011/426/ОВППС за назначаване на специален представител на Европейския съюз в Босна и Херцеговина
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 18 юли 2011 г. Съветът прие Решение 2011/426/ОВППС (1) за назначаване на г-н Peter SØRENSEN за специален представител на Европейския съюз (СПЕС) в Босна и Херцеговина. Мандатът на СПЕС изтича на 30 юни 2015 г.

               (2)

               В Решение 2011/426/ОВППС, последно изменено с Решение 2013/351/ОВППС (2), за СПЕС беше предвидена референтна сума за периода от 1 септември 2011 г. до 30 юни 2014 г. Следва да се определи нова референтна сума за периода от 1 юли 2014 г. до 30 юни 2015 г.

               (3)

               СПЕС ще изпълнява мандата си в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора.

               (4)

               Следователно Решение 2011/426/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2011/426/ОВППС се изменя, както следва:

               1)

               В член 5, параграф 1 се добавя следната алинея:
               „Финансовата референтна сума, предназначена за покриване на разходите, свързани с мандата на СПЕС за периода от 1 юли 2014 г. до 30 юни 2015 г., е в размер на 5 250 000 EUR.“

               2)

               В член 13 се добавя следната алинея:
               „Окончателният подробен доклад за изпълнението на мандата се представя преди март 2015 г.“

         Член 2
   Влизане в сила
   Настоящото решение влиза в сила от датата на приемането му.
   Прилага се считано от 1 юли 2014 г.

      Съставено в Люксембург на 23 юни 2014 година.

            За Съвета

            Председател

         C. ASHTON

      (1)  ОВ L 188, 19.7.2011 г., стр. 30.

      (2)  ОВ L 185, 4.7.2013 г., стр. 7.


title: 2013/139/ЕС: Решение на Съвета от 18 март 2013 година за установяване на позицията, която да бъде взета от името на Европейския съюз в рамките на Международния съвет по захарта по отношение на удължаването на срока на действие на Международното споразумение за захарта от 1992 г.

text:
               20.3.2013

               BG

               Официален вестник на Европейския съюз

               L 77/2

         РЕШЕНИЕ НА СЪВЕТА
   от 18 март 2013 година
   за установяване на позицията, която да бъде взета от името на Европейския съюз в рамките на Международния съвет по захарта по отношение на удължаването на срока на действие на Международното споразумение за захарта от 1992 г.
   (2013/139/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207 във връзка с член 218, параграф 9 от него,
   като взе предвид предложението на Европейската комисия,
   като има предвид,
   че Международното споразумение за захарта от 1992 г. беше сключено с Решение 92/580/ЕИО на Съвета (1) и влезе в сила на 1 януари 1993 г. за срок от три години, до 31 декември 1995 г. Оттогава то е редовно удължавано за допълнителни периоди от по две години. То беше удължено за последно с решение на Международния съвет по захарта от юни 2011 г. и остава в сила до 31 декември 2013 г. Съюзът е заинтересован от допълнителното му удължаване. Поради това Комисията, като представител на Съюза в Международния съвет по захарта, следва да бъде упълномощена да гласува в подкрепа на подобно удължаване,
   ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от името на Съюза в рамките на Международния съвет по захарта, е да гласува в подкрепа на удължаването на Международното споразумение за захарта от 1992 г. за допълнителен период от не повече от две години.
   Комисията се упълномощава да изрази тази позиция в рамките на Международния съвет по захарта.
   Член 2
   Настоящото решение влиза в сила от датата на приемането му.

      Съставено в Брюксел на 18 март 2013 година.

            За Съвета

            Председател

         S. COVENEY

      (1)  ОВ L 379, 23.12.1992 г., стр. 15.


title: 2012/338/ЕС: Решение на Съвета от 23 април 2012 година за подписването от името на Съюза на Споразумението под формата на размяна на писма между Европейския съюз, от една страна, и Държавата Израел, от друга страна, за изменение на приложенията към протоколи № 1 и № 2 от Евросредиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна

text:
               27.6.2012

               BG

               Официален вестник на Европейския съюз

               L 166/1

         РЕШЕНИЕ НА СЪВЕТА
   от 23 април 2012 година
   за подписването от името на Съюза на Споразумението под формата на размяна на писма между Европейския съюз, от една страна, и Държавата Израел, от друга страна, за изменение на приложенията към протоколи № 1 и № 2 от Евросредиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна
   (2012/338/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 20 ноември 1995 г. бе подписано Евросредиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна (1) (по-нататък „Евросредиземноморското споразумение“).

               (2)

               На 14 ноември 2005 г. Съветът упълномощи Комисията да проведе преговори с някои средиземноморски страни за постигане на по-голяма либерализация на търговията със селскостопански продукти, преработени селскостопански продукти, риба и рибни продукти. Преговорите с Израел приключиха успешно на 18 юли 2008 г. Резултатите от тези преговори се съдържат в споразумението под формата на размяна на писма между Европейската общност и Държавата Израел относно взаимни мерки за либерализация по отношение на селскостопански продукти, преработени селскостопански продукти, риба и рибни продукти, за замяна на Протоколи № 1 и № 2 и техните приложения, и за изменения в Евросредиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна (2) (по-нататък „Споразумението от 2010 г.“), което влезе в сила на 1 януари 2010 г.

               (3)

               След влизането в сила на Споразумението от 2010 г. Европейската комисия и Израел проведоха няколко срещи от технически характер, свързани с неговото прилагане. Тези срещи показаха, че са необходими известни технически корекции в Евросредиземноморското споразумение, с оглед изпълнението на ангажиментите по предходните споразумения между Европейските общности и Държавата Израел, влезли в сила през 2000 г. и 2006 г. На 19 септември 2011 г. Комисията и Израел приключиха преговорите относно необходимите технически корекции, които се съдържат в ново споразумение под формата на размяна на писма между Европейския съюз, от една страна, и Държавата Израел, от друга страна, за изменение на приложенията към протоколи № 1 и № 2 от Евросредиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна (наричано по-нататък „Споразумението“).

               (4)

               Споразумението следва да бъде подписано от името на Съюза при условие на сключването му на по-късна дата,

         ПРИЕ НАСТОЯЩОТО РЕШЕНИЕ:
   Член 1
   Подписването на Споразумение под формата на размяна на писма между Европейския съюз, от една страна, и Държавата Израел, от друга страна, за изменение на приложенията към протоколи № 1 и № 2 от Евросредиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна, се разрешава от името на Съюза, при условие на сключването на посоченото споразумение (3).
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) спорозумението от името на Съюза, при условие на сключването му.
   Член 3
   Настоящото решение влиза в сила в деня след приемането му.

      Съставено в Люксембург на 23 април 2012 година.

            За Съвета

            Председател

         C. ASHTON

      (1)  ОВ L 147, 21.6.2000 г., стр. 3.

      (2)  ОВ L 313, 28.11.2009 г., стр. 83.

      (3)  Текстът на Споразумението ще бъде публикуван заедно с решението за сключването му.


title: Решение (ОВППС) 2016/1194 на Комитета по политика и сигурност от 12 юли 2016 година за удължаване на мандата на ръководителя на мисията на Европейския съюз за подпомагане на контролно-пропускателен пункт Рафа (EU BAM Rafah) (EU BAM Rafah/1/2016)

text:
               22.7.2016

               BG

               Официален вестник на Европейския съюз

               L 197/3

         РЕШЕНИЕ (ОВППС) 2016/1194 НА КОМИТЕТА ПО ПОЛИТИКА И СИГУРНОСТ
   от 12 юли 2016 година
   за удължаване на мандата на ръководителя на мисията на Европейския съюз за подпомагане на контролно-пропускателен пункт Рафа (EU BAM Rafah) (EU BAM Rafah/1/2016)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Съвместно действие 2005/889/ОВППС на Съвета от 25 ноември 2005 г. за създаване на мисия на Европейския съюз за подпомагане на контролно-пропускателен пункт Рафа (EU BAM Rafah) (1), и по-специално член 10, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               Съгласно член 10, параграф 1 от Съвместно действие 2005/889/ОВППС Комитетът по политика и сигурност (КПС) е оправомощен, в съответствие с член 38 от Договора, да взема необходимите решения с цел упражняване на политически контрол и стратегическо ръководство на мисията на Европейския съюз за подпомагане на контролно-пропускателен пункт Рафа (EU BAM Rafah), включително решението за назначаване на ръководител на мисията.

               (2)

               На 7 юли 2015 г. КПС прие Решение EUBAM Rafah/1/2015 (2) за назначаване на г-жа Natalina CEA за ръководител на мисията за EU BAM Rafah от 1 юли 2015 г. до 30 юни 2016 г.

               (3)

               На 7 юли 2016 г. Съветът прие Решение (ОВППС) 2016/1107 (3) за удължаване на мандата на EU BAM Rafah от 1 юли 2016 г. до 30 юни 2017 г.

               (4)

               Върховният представител на Съюза по въпросите на външните работи и политиката на сигурност предложи да се удължи мандатът на г-жа Natalina CEA като ръководител на мисията за EUBAM Rafah от 1 юли 2016 г. до 30 юни 2017 г.,

         ПРИЕ НАСТОЯЩОТО РЕШЕНИЕ:
   Чен 1
   Мандатът на г-жа Natalina CEA като ръководител на мисията за EU BAM Rafah се удължава за периода от 1 юли 2016 г. до 30 юни 2017 г.
   Член 2
   Настоящото решение влиза в сила в деня на приемането му.
   Прилага се от 1 юли 2016 г.

      Съставено в Брюксел на 12 юли 2016 година.

            За Комитета по политика и сигурност

            Председател

         W. STEVENS

      (1)  ОВ L 327, 14.12.2005 г., стр. 28.

      (2)  Решение (ОВППС) 2015/1128 на Комитета по политика и сигурност от 7 юли 2015 г. за назначаване на ръководител на мисията на Европейския съюз за подпомагане на контролно-пропускателен пункт Рафа (EU BAM Rafah) (EU BAM Rafah/1/2015) (ОВ L 184, 11.7.2015 г., стр. 16).

      (3)  Решение (ОВППС) 2016/1107 на Съвета от 7 юли 2016 г. за изменение на Съвместно действие 2005/889/ОВППС за създаване на мисия на Европейския съюз за подпомагане на контролно-пропускателен пункт Рафа (EU BAM Rafah) (ОВ L 183, 8.7.2016 г., стр. 64).